CELEX: 32021R1367
Language: sl
Date: 2021-08-06 00:00:00
Title: Izvedbena uredba Komisije (EU) 2021/1367 z dne 6. avgusta 2021 o uvrstitvi določenega blaga v kombinirano nomenklaturo

17.8.2021   
               
               
                  SL
               
               
                  Uradni list Evropske unije
               
               
                  L 294/1
               
            
         IZVEDBENA UREDBA KOMISIJE (EU) 2021/1367
         z dne 6. avgusta 2021
         o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti člena 57(4) in člena 58(2) Uredbe,
         ob upoštevanju naslednjega:
         
                     (1)
                  
                  
                     Da bi se zagotovila enotna uporaba kombinirane nomenklature, priložene k Uredbi Sveta (EGS) št. 2658/87 (2), je treba sprejeti ukrepe za uvrstitev blaga iz Priloge k tej uredbi.
                  
               
                     (2)
                  
                  
                     Uredba (EGS) št. 2658/87 določa splošna pravila za razlago kombinirane nomenklature. Ta pravila se uporabljajo tudi za vsako drugo nomenklaturo, ki v celoti ali delno temelji na kombinirani nomenklaturi ali pa uvaja dodatne pododdelke ter se s posebnimi določbami Unije predpiše zaradi uporabe tarifnih in drugih ukrepov v zvezi z blagovno menjavo.
                  
               
                     (3)
                  
                  
                     Po teh splošnih pravilih bi bilo blago iz stolpca 1 razpredelnice iz Priloge treba uvrstiti pod oznako KN v stolpcu 2 na podlagi utemeljitve v stolpcu 3 navedene razpredelnice.
                  
               
                     (4)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, ki se izdajo za blago, na katero se nanaša ta uredba, in niso v skladu s to uredbo. To obdobje bi moralo biti omejeno na tri mesece.
                  
               
                     (5)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Blago, opisano v stolpcu 1 razpredelnice iz Priloge, se uvrsti v kombinirano nomenklaturo pod oznako KN iz stolpca 2 navedene razpredelnice.
         
         
            Člen 2
            V skladu s členom 34(9) Uredbe (EU) št. 952/2013 se je na zavezujoče tarifne informacije, ki niso v skladu s to uredbo, mogoče sklicevati še tri mesece po začetku veljavnosti te uredbe.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 6. avgusta 2021
            
               
                  Za Komisijo
               
               Gerassimos THOMAS
               
                  generalni direktor
               
               
                  Generalni direktorat za obdavčenje in carinsko unijo
               
            
         
         
            (1)  UL L 269, 10.10.2013, str. 1.
         
            (2)  Uredba Sveta (EGS) št. 2658/87 z dne 23. julija 1987 o tarifni in statistični nomenklaturi ter skupni carinski tarifi (UL L 256, 7.9.1987, str. 1).
      
      
         
            PRILOGA
            
                        Opis blaga
                     
                     
                        Uvrstitev (oznaka KN)
                     
                     
                        Utemeljitev
                     
                  
                        (1)
                     
                     
                        (2)
                     
                     
                        (3)
                     
                  
                        Štirikolesno vozilo z električnim motorjem na enosmerni tok z napetostjo 24 V in močjo 800 W, ki ga poganjata dva 12-voltna akumulatorja z zmogljivostjo 45 Ah. Široko je približno 65 cm, dolgo 125 cm in visoko 129 cm (merjeno na naslonu sedeža oziroma 85 cm, ko je naslon sedeža zložen). Njegova skupna teža je približno 107 kg (108 kg skupaj z akumulatorjema). Največja obremenitev je približno 130 kg.
                        Vozilo ima naslednje značilnosti:
                        
                                    —
                                 
                                 
                                    vodoravna plošča, ki povezuje sprednje in zadnje dele; plošče ni mogoče na noben način prilagoditi potrebam uporabnika (npr. jo prepogniti ali nagniti),
                                 
                              
                                    —
                                 
                                 
                                    dve vzmetni osi, pogon na zadnji osi in medosna razdalja 820 mm,
                                 
                              
                                    —
                                 
                                 
                                    zmogljivost za vožnjo po klancu z nagibom do 130,
                                 
                              
                                    —
                                 
                                 
                                    obračalni krog 210 cm,
                                 
                              
                                    —
                                 
                                 
                                    dva kompleta napihljivih pnevmatik (zadnje pnevmatike so večje od sprednjih),
                                 
                              
                                    —
                                 
                                 
                                    vrtljiv sedež, ki ga je mogoče konfigurirati in mu nastaviti višino, z naslonjalom in nasloni za roke ter nedrsečo površino za noge,
                                 
                              
                                    —
                                 
                                 
                                    nastavljiva pregibna krmilna podpora z ovalnim krmilom,
                                 
                              
                                    —
                                 
                                 
                                    sprednji in zadnji žarometi, smerna kazalca in vzvratni ogledali.
                                 
                              Na krmilni podpori je tudi armaturna plošča s stikali, upravljalnikom hitrosti, gumbom za hupo, gumbom za ustavitev motorja, smernimi kazalci, stikalom za žaromete, kazalnikom stanja akumulatorjev in regulatorjem hitrosti.
                        Vozilo ima dve ročki za ročno upravljanje, namenjeni pospeševanju, zaviranju in vzvratni vožnji. Krmilo se lahko nastavi tako, da ga je mogoče upravljati z eno roko.
                        Ima „pameten“ regenerativni elektromagnetni zavorni sistem.
                        Vozilo ima pri popolnoma napolnjenih akumulatorjih največji doseg do 45 km in največjo hitrost približno 15–16 km/h.
                        Zadaj se lahko opremi z majhnimi protinagibnimi kolesi, nakupovalno košarico, držalom za sprehajalno palico itd.
                        Vozilo se lahko natovori za namene prevoza. Uporablja se lahko na cestah, pločnikih, pešpoteh, poteh v parkih, kolesarskih stezah in določenih poteh za prosti čas ali na območjih za pešce (npr. nakupovalnih območjih).
                        Glej sliko  (*1).
                     
                     
                        8703 10 18 
                     
                     
                        Uvrstitev opredeljujejo splošni pravili 1 in 6 za razlago kombinirane nomenklature ter besedilo oznak KN 8703 , 8703 10  in 8703 10 18 .
                        Uvrstitev pod tarifno številko 8713  kot voziček za invalidne osebe je izključena, saj vozilo ni posebej zasnovano za prevoz invalidnih oseb (nima posebnih značilnosti, ki so v pomoč pri invalidnosti).
                        Čeprav je vozilo zasnovano tako, da ga je mogoče krmiliti z eno roko in ima udoben vrtljiv sedež z naslonjalom in nedrsečo površino za noge (in se ga lahko dodatno opremi z majhnimi protinagibnimi kolesi), te značilnosti niso objektivno posebne značilnosti, ki so v pomoč pri invalidnosti (glej tudi pojasnjevalne opombe kombinirane nomenklature k tarifni podštevilki 8713 90 00 , pojasnjevalne opombe harmoniziranega sistema k tarifni številki 8713  in mnenje o uvrstitvi HS 8703.10/1).
                        Poleg tega so vozila, opremljena z ločeno nastavljivo krmilno podporo, in tista, ki dosežejo največjo hitrost nad 10 km/h, izključena iz tarifne številke 8713  (glej tudi pojasnjevalne opombe kombinirane nomenklature k tarifni podštevilki 8713 90 00 ).
                        Vozilo se uporablja za prevoz oseb in ob predložitvi carinskim organom ga ni mogoče prepoznati kot vozilo, namenjeno zgolj invalidnim osebam (glej zadevo C-198/15  (1)), in sicer na podlagi njegovih objektivnih značilnosti in lastnosti, ki se morajo preveriti v trenutku carinjenja (glej zadevo C-286/15  (2)). Kakršna koli naknadna sprememba vozila po carinjenju se ne upošteva, prav tako se ne upošteva nobena ocena vozila, ki jo lahko opravi nacionalni organ za namene, ki niso določeni v carinski zakonodaji.
                        Vozilo je posebna vrsta vozila za prevoz oseb.
                        Zato ga je treba uvrstiti pod oznako KN 8703 10 18  kot motorno vozilo, konstruirano predvsem za prevoz oseb, podobno specialnim vozilom za prevoz oseb na terenih za golf.
                     
                  
               
            
               (*1)  Slika je samo informativne narave.
            
               (1)  Sodba Sodišča z dne 26. maja 2016, Invamed Group Ltd in drugi proti Commissioners for Her Majesty’s Revenue & Customs (davčna in carinska uprava), C-198/15, ECLI:EU:C:2016:362.
            
               (2)  Sodba Sodišča z dne 26. maja 2016, Latvijas propāna gaze, C-286/15, ECLI:EU:C:2016:363, točka 33.